Document ID: 31995R1565

31995R1565
L 150/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1565/95 НА КОМИСИЯТА
от 30 юни 1995 година
за изменение на Регламент (ЕО) № 2248/94 за въвеждане на ретроспективно наблюдение на Общността на вноса на някои стоманени кабели с произход от страни, които не са членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3285/94 на Съвета от 22 декември 1994 г. относно общите правила за вноса и за отмяна на Регламент (ЕО) № 518/94 (1), и по-специално член 11, параграф 2 от него,
като взе предвид Регламент (ЕО) № 519/94 на Съвета от 7 март 1994 г. относно общите правила за внос от някои трети страни и за отмяна на Регламенти (ЕИО) № 1765/82, (EИО) № 1766/82 и (ЕИО) № 3420/83 (2), последно изменен с Регламент (ЕО) № 839/95 (3), и по-специално член 9 от него,
като има предвид, че Регламент (ЕО) № 2248/94 на Комисията (4) въведе ретроспективно наблюдение на Общността за вноса в Общността на усукани жици, въжета, кабели, мрежести ленти, товароподемни примки и други подобни от желязо или стомана, електрически неизолирани, с произход от страни, които не са членки и попадащи под кодове по КН 7312 10 91, 7312 10 95 и 7312 10 99;
като има предвид, че Регламент (ЕО) № 3115/94 на Комисията (5) замени код по КН 7312 10 91 с код по КН 7312 10 82, и код по КН 7312 10 95 с кодове по КН 7312 10 84, 7312 10 86 и 7312 10 88;
като има предвид, че кодовете по Комбинираната номенклатура, които се отнасят за продукти, подлежащи на ретроспективно наблюдение на Общността съгласно Регламент (ЕО) № 2248/94 следва съответно да бъдат изменени,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 2248/94 фразата „кодове по КН 7312 10 91, 7312 10 95 и 7312 10 99“ се заменя с фразата „кодове по КН 7312 10 82, 7312 10 84, 7312 10 86, 7312 10 88 и 7312 10 99“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юни 1995 година.

Labels: 1
3
19
5